stanford-oval/wikipedia huggingface dataset:
Joyce Cary

Joyce Cary (1888 Londonderry, Irlanti – 1957 Oxford, Englanti) oli irlantilainen kirjailija ja kuvataiteilija. Hän opiskeli maalausta Edinburghissa ja Pariisissa ennen kuin päätteli, että pystyy ilmaisemaan itseään paremmin kirjoittamalla. Hän opiskeli lakia Oxfordissa. Hän lähti Montenegroon 1912, missä työskenteli Punaiselle Ristille Balkanin sotien aikana. 1913–1920 hän oli Britannian siirtomaahalinnon tehtävissä Nigeriassa. Ensimmäisessä maailmansodassa hän haavoittui Afrikassa. Vuonna 1920 hän palasi Englantiin ja asui Oxfordissa lähes neljäkymmentä vuotta[lähde? ].
Cary julkaisi novelleja salanimellä, mutta romaanimuoto oli hänelle aluksi vaikea. Varhaisista töistä tunnetuin on afrikkalaisesta kauppiaasta kertova Mister Johnson (1939). Cary kirjoitti kaksi trilogiaa, joissa kukin kirja on kerrottu eri päähenkilön näkökulmasta. Ensimmäisen trilogian kolmas osa, taiteilija Gulley Jimpsonista kertova Jimson ja valaskala, on filmattu, samoin kuin Mister Johnson. Elokuvista ensin mainittu oli Parhaan sovitetun käsikirjoituksen Oscar-palkinto-ehdokas vuonna 1958[lähde? ].
Suomennettuja teoksia

Pelokas ilo: romaani (A fearful joy); suom. Eero Tenhosaari, Otava 1953
Olin poliitikon vaimo: romaani (Prisoner of grace); suom. Matti Karjalainen, Gummerus 1953
Näinkin voi käydä: romaani (Herself surprised, 1941); suom. Matti Karjalainen, Gummerus 1952
Uuden taivaan alla: romaani (To be a pilgrim, 1942); suom. Kristiina Kivivuori, runot suom. Kirsi Kunnas, Gummerus 1954
Jimson ja valaskala (The Horses Mouth, 1944); suom. Kristiina Kivivuori, runot suom. Kirsi Kunnas, Gummerus 1955
Jordan EJ14

| Jordan EJ14 |
| --- | --- |
 Nick Heidfeld Kanadan GP:ssä.
Talli:   Jordan
Suunnittelija(t):   John McQuilliam
Kuljettajat:  18.  Nick Heidfeld 19.  Giorgio Pantano 19.  Timo Glock
Testikuljettajat:  39.  Timo Glock 39.  Robert Doornbos
Teknisiä tietoja
Renkaat:  B Bridgestone
Runko:  hiilikuitumonokokki
Moottori:  vapaasti hengittävä Ford Cosworth RS2 - 3.0 V10
Voimansiirto:  Jordan 7-vaihteinen puoliautomaattinen pituussuuntainen vaihdelaatikko
Kilpailuhistoria
Debyytti:  Australian GP 2004
Kilpailuja:  18
Voittoja:  0
Paalupaikkoja:  0
Nopeimpia kierroksia:  0
Palkintosijoja:  0
MM-pisteitä:  5
Valmistajien maailmanmestaruuksia:  0
Kuljettajien maailmanmestaruuksia:  0
Jordan EJ14 oli brittiläisen John McQuilliamin suunnittelema Formula 1 -auto, jota Jordan käytti kaudella 2004. Autoa ajoivat saksalainen Nick Heidfeld, italialainen Giorgio Pantano ja neljän kilpailun ajan saksalainen Timo Glock.
Kaudella 2004 Jordan käytti uusia Cosworthin moottoreita. Renkaat tallille toimitti Bridgestone. Kausi käynnistyi tallin osalta jälleen surkeasti. Aika-ajoissa kuljettajilla oli tyytyminen takarivin lähtöruutuihin ja kilpailuissa kymmenen parhaan joukkoon selviytyminen oli lähes mahdotonta. Myös luotettavuusongelmat kiusasivat tallia.
San Marinon GP:ssä tallin autoissa oli F1-legenda Ayrton Sennan kuvat. Tällä tavoin Jordan kunnioitti kymmenen vuotta sitten San Marinon GP:ssa menehtyneen Sennan muistoa. Eddie Jordan oli antanut ensimmäisenä Sennalle mahdollisuuden kokeilla F3-autoa vuonna 1982. Miehillä säilyi hyvä ystävyyssuhde Sennan kuolemaan saakka. Seuraavaksi ajetussa Espanjan GP:ssä tallin autoissa oli kuvia Salvador Dalín maalauksista. Näin Jordan kunnioitti Dalin syntymän 100-vuotispäivää.
Heidfeld avasi kauden pistesaldonsa Monacon GP:ssä sijoittumalla seitsemänneksi. Kanadan GP:ssa Timo Glock nousi tallin toiseksi kuljettajaksi, kun Pantano hyllytettiin velkojensa takia. Kilpailussa molemmat kuljettajat ylsivät viimeisille pistesijoille, kun Heidfeld oli kahdeksas ja Glock seitsemäs. Yhdysvaltain GP:ssä Pantano palasi takaisin tallin kuljettajaksi saatuaan raha-asiansa kuntoon. Kuitenkin Italian GP:n jälkeen Pantano sai lähteä lopullisesti tallissa sopimusongelmien takia. Glock otti jälleen hänen paikkansa loppukauden kolmessa kilpailussa. Pisteitä ei kuitenkaan enää loppukaudella saavutettu.
Pisteitä talli kykeni saavuttamaan kauden aikana enää viisi kappaletta. Edellisen kerran talli menestyi yhtä huonosti kaudella 1993. Valmistajien MM-sarjassa sijoitus oli edelliskauden tapaan yhdeksäs. Loppuvuodesta Jordan ilmoitti palkanneensa uudeksi tekniseksi johtajakseen Mark Smithin, joka oli aikaisemmin työskennellyt tallissa vuosina 1991–2001.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2004 | Jordan | Ford | B |  | AUS | MAL | BHR | SMR | ESP | MON | EUR | CAN | USA | FRA | GBR | GER | HUN | BEL | ITA | CHN | JPN | BRA | 5 | 9. |
| 2004 | Jordan | Ford | B |  Nick Heidfeld | Kesk. | Kesk. | 15 | Kesk. | Kesk. | 7 | 10 | 8 | Kesk. | 16 | 15 | Kesk. | 12 | 11 | 14 | 13 | 13 | Kesk. | 5 | 9. |
| 2004 | Jordan | Ford | B |  Giorgio Pantano | 14 | 13 | 16 | Kesk. | Kesk. | Kesk. | 13 |  | Kesk. | 17 | Kesk. | 15 | Kesk. | Kesk. | Kesk. |  |  |  | 5 | 9. |
| 2004 | Jordan | Ford | B |  Timo Glock | TD | TD | TD | TD | TD | TD | TD | 7 | TD | TD | TD | TD | TD | TD | TD | 15 | 15 | 15 | 5 | 9. |
| 2004 | Jordan | Ford | B |  Robert Doornbos |  |  |  |  |  |  |  |  |  |  |  |  |  |  |  | TD | TD | TD | 5 | 9. |
Aiheesta muualla

Kuvia tai muita tiedostoja aiheesta Jordan EJ14 Wikimedia Commonsissa
Jordan EJ14 - Formula One DataBase (Arkistoitu – Internet Archive)
Jordan EJ14 - ChicaneF1
Jordan EJ14 - F1Olivier (Arkistoitu – Internet Archive)
| --- | --- |
 Jordan Grand Prix:  
 Formula 1 -autot:  191 | 192 | 193 | 194 | 195 | 196 | 197 | 198 | 199 | EJ10 | EJ10B | EJ11 | EJ12 | EJ13 | EJ14 | EJ15 | EJ15B:  
Autot, jotka kilpailivat Formula 1 -kaudella 2004
Ferrari F2004
Williams FW26
McLaran MP14/MP4-19B
Renault R24
BAR 006
Sauber C23
Jaguar R5
Toyota TF104/TF104B
Jordan EJ14
Minardi PS04
José Enrique

| 0 | 1 | 2 | 3 |
| --- | --- | --- | --- |

Henkilötiedot
Koko nimi: José Enrique Sánchez Díaz
Syntymäaika: 23. tammikuuta 1986 (ikä 38)
Syntymäpaikka: Valencia, Espanja
Pelipaikka: vasen laitapuolustaja
Pituus: 184 senttimetriä
Paino: 76 kilogrammaa
Junioriseurat
: Levante
Seurat
| Vuodet | Seura | O | (M) |
| 2004–2005 | Levante B | 19 | (1) |
| 2005–2006 | Valencia | 0 | (0) |
| 2005–2006 | → Celta Vigo (laina) | 15 | (0) |
| 2006–2007 | Villarreal | 23 | (0) |
| 2007–2011 | Newcastle United | 129 | (1) |
| 2011–2016 | Liverpool | 99 | (2) |
| 2016–2017 | Real Zaragoza | 27 | (1) |
 Seurajoukkueuran tilastot kattavat vain kansalliset sarjat, päivitetty 12. elokuuta 2017.
José Enrique Sánchez Díaz (s. 23. tammikuuta 1986 Valencia, Espanja) on espanjalainen jalkapalloilija. Hän pelasi kotimaansa seurojen lisäksi Englannissa Newcastlen ja Liverpoolin joukkueissa. Enrique oli pelipaikaltaan vasen laitapuolustaja.
Seurajoukkueura

José Enrique aloitti jalkapalloilu-uransa valencialaisseura Levante Unión Deportivasta, josta hän siirtyi yhden seuran reservijoukkueessa pelatun kauden (2004–2005) jälkeen kaupungin suurseura Valencia Club de Fútboliin. José Enrique ei kuitenkaan jäänyt Valenciaan vaan hänet lainattiin vuoden sopimuksella Celta Vigoon. Lainasopimuksen päätyttyä hän siirtyi Villarreal Club de Fútboliin, jota hän edusti seuraavan kauden 2006–2007, jonka jälkeen matka jatkui Englantiin.
6. elokuuta 2007 englantilaisseura Newcastle United vahvisti hankkineensa José Enriquen riveihinsä 4,2 miljoonan punnan siirtosummalla. Hän allekirjoitti joukkueen kanssa viisivuotisen sopimuksen. Ensimmäisen kautensa aikana hän pelasi yhteensä 23 sarjaottelua, kolme ottelua FA Cupissa ja kaksi ottelua liigacupissa. José Enrique teki ensimmäisen maalinsa joukkueessa 29. maaliskuuta 2009 ottelussa Nottingham Forestia vastaan.
12. elokuuta 2011 José Enrique siirtyi seitsemän miljoonan euron siirtokorvauksella Liverpooliin läpäistyään seuran lääkärintarkastuksen. Jo seuraavana päivänä 13. elokuuta 2011 José Enrique pääsi tositoimiin, kun hän teki ensiesiintymisensä liverpoolilaisseurassa sarjakauden avausottelussa Sunderlandia vastaan.
Aiheesta muualla

Wikimedia Commonsissa on kuvia tai muita tiedostoja aiheesta .
José Enriquen esittely Englannin Valioliigan kotisivustolla (Arkistoitu – Internet Archive) (englanniksi)
José Enriquen tilastot BDFutbol-sivustolla (englanniksi)
Kaj Holmberg

Kaj Holmberg (s. 1950) on suomalainen elokuvatuottaja.
Tunnetut elokuvat muun muuassa: 1980 luku: Palava enkeli, Niskavuori, Huomenna, Harmageddon, Linna, V.y.-Vihdoinkin yhdessä, Jäähyväiset Presidentille, Jään kääntöpiiri. 1990 luku: Error 2000, Baltic Storm, (osa puuttuu, täydennystä pyydetään)
Aiheesta muualla

Kaj Holmberg Internet Movie Databasessa. (englanniksi)
Kaj Holmberg Elonetissä.
Jordan EJ15

| Jordan EJ15/EJ15B |
| --- | --- |
 Tiago Monteiro Kanadan GP:ssä.
Talli:   Jordan
Suunnittelija(t):   John McQuilliam
Kuljettajat:  18.  Tiago Monteiro 19.  Narain Karthikeyan
Testikuljettajat:  39.  Robert Doornbos 39.  Franck Montagny 39.  Nicolas Kiesa 39.  Sakon Yamamoto
Teknisiä tietoja
Renkaat:  B Bridgestone
Polttoaine:  Liqui Moly
Runko:  hiilikuitumonokokki
Moottori:  Toyota RVX-05 3.0 V10
Voimansiirto:  Jordan 7-vaihteinen puoliautomaattinen pituussuuntainen  vaihdelaatikko
Kilpailuhistoria
Debyytti:  EJ15: Australian GP 2005 EJ15B: Saksan GP 2005
Kilpailuja:  19
Voittoja:  0
Paalupaikkoja:  0
Nopeimpia kierroksia:  0
Palkintosijoja:  1
MM-pisteitä:  12
Valmistajien maailmanmestaruuksia:  0
Kuljettajien maailmanmestaruuksia:  0
Jordan EJ15 oli brittiläisen John McQuilliamin suunnittelema ja Jordanin käyttämä auto kaudella 2005. Autoa ajoivat tulokaskuljettajat portugalilainen Tiago Monteiro ja intialainen Narain Karthikeyan.
Talli aloitti kauden 2005 Midland Groupin omistuksessa. Midland oli ostanut tallin jo tammikuussa, mutta talli sai kilpailla vielä Jordan Grand Prix -nimellä. Autoon moottorit valmisti japanilainen Toyota ja renkaat toimitti viime kauden tapaan Bridgestone.
Kauden alussa ilmeni jälleen se, että EJ15-auto ei ollut tarpeeksi nopea. Talli kamppaili pääasiassa häntäpään sijoituksista yhdessä Minardin kanssa. Toyota-moottoreiden luotettavuus oli kuitenkin hyvä, joten tallille kertyi koko kauden aikana vain kuusi keskeytystä.
Kauden kahdeksassa ensimmäisessä kilpailussa talli sijoittui kymmenen parhaan joukkoon vain kaksi kertaa, kun Monteiro ylsi kymmenenneksi Bahrainin ja Kanadan GP:ssä. Yhdysvaltain GP:ssä Michelinin renkaita käyttäneet kuljettajat joutuivat turvallisuussyistä johtuen vetäytymään kilpailusta, joten vain Bridgestonen renkaita käyttäneet tallit, joihin myös Jordan kuului, ajoivat keskenään kilpaa. Jordan saavutti historiansa viimeisen palkintopallisijoituksensa Monteiron ajettua kolmanneksi Ferrareiden perään. Karthikeyan täydensi päivän neljännellä sijallaan ennen Minardi-kaksikkoa Christijan Albers-Patrick Friesacher.
Talli toi Saksan GP:hen päivitysversion autostaan. EJ15B:ksi nimetyn auton piti alun perin debytoida Ranskan GP:ssä, mutta talli ei kerennyt saamaan autoaan valmiiksi ajoissa. Tulokset eivät kuitenkaan parantuneet uudella autolla kovinkaan merkittävästi, mutta sillä saavutettiin tallin viimeiseksi jäänyt pistesija, kun Belgian GP:ssä Monteiro saavutti kahdeksannen tilan ja yhden pisteen.
Talli sijoittui valmistajien MM-sarjassa toiseksi viimeiseksi sijalle yhdeksän. Taakse jäi ainoastaan Minardi. Pisteitä Jordan onnistui keräämään viimeisellä kaudellaan 12 kappaletta, joista 11 saavutettiin Yhdysvaltain GP:stä.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2005 | Jordan | Toyota | B |  | AUS | MAL | BHR | SMR | ESP | MON | EUR | CAN | USA | FRA | GBR | GER | HUN | TUR | ITA | BEL | BRA | JPN | CHN | 12 | 9. |
| 2005 | Jordan | Toyota | B |  Tiago Monteiro | 16 | 12 | 10 | 13 | 12 | 13 | 15 | 10 | 3 | 13 | 17 | 17 | 13 | 15 | 17 | 8 | Kesk. | 13 | 11 | 12 | 9. |
| 2005 | Jordan | Toyota | B |  Narain Karthikeyan | 15 | 11 | Kesk. | 12 | 13 | Kesk. | 16 | Kesk. | 4 | 15 | Kesk. | 16 | 12 | 14 | 20 | 11 | 15 | 15 | Kesk. | 12 | 9. |
| 2005 | Jordan | Toyota | B |  Robert Doornbos | TD | TD | TD | TD | TD | TD |  |  | TD | TD | TD |  |  |  |  |  |  |  |  | 12 | 9. |
| 2005 | Jordan | Toyota | B |  Franck Montagny |  |  |  |  |  |  | TD |  |  |  |  |  |  |  |  |  |  |  |  | 12 | 9. |
| 2005 | Jordan | Toyota | B |  Nicolas Kiesa |  |  |  |  |  |  |  |  |  |  |  | TD | TD | TD | TD | TD | TD |  | TD | 12 | 9. |
| 2005 | Jordan | Toyota | B |  Sakon Yamamoto |  |  |  |  |  |  |  |  |  |  |  |  |  |  |  |  |  | TD |  | 12 | 9. |
Aiheesta muualla

Kuvia tai muita tiedostoja aiheesta Jordan EJ15 Wikimedia Commonsissa
Jordan EJ15 - The Formula One DataBase (Arkistoitu – Internet Archive)
Jordan EJ15 - ChicaneF1
Jordan EJ15 - F1Olivier (Arkistoitu – Internet Archive)
| --- | --- |
 Jordan Grand Prix:  
 Formula 1 -autot:  191 | 192 | 193 | 194 | 195 | 196 | 197 | 198 | 199 | EJ10 | EJ10B | EJ11 | EJ12 | EJ13 | EJ14 | EJ15 | EJ15B:  
Autot, jotka kilpailivat Formula 1 -kaudella 2005
Ferrari F2004M
Ferrari F2005
BAR 007
Renault R25
Williams FW27
McLaren MP4-20
Sauber C24
Red Bull RB1
Toyota TF105/TF105B
Jordan EJ15/EJ15B
Minardi PS04B
Minardi PS05
Aduatucit

Aduatucit tai Aduticit (lat. Aduatici) olivat belgeihin lukeutuva gallialainen heimo. Heidän naapureitaan olivat eburonit ja nervit. Aduatucit olivat muodostuneet niistä heimojen jäsenistä, jotka teutonit ja kimbrit jättivät turvaamaan kotiseutujaan, kun he hyökkäsivät Italiaan 100-luvulla eaa. Roomalaiset löivät teutonit ja kimbrit Aquae Sextiaen taistelussa vuonna 102 eaa., ja tuhosivat nämä heimot lähes kokonaan. Kotimaahan jääneet muodostivat sen jälkeen aduatucien heimon. Caesarin mukaan aduatucien pääkaupunki sijaitsi jyrkällä kukkulalla. Sen tarkka sijainti ei ole tiedossa. Caesarin johtamat roomalaiset voittivat aduatucit Gallian sodassa perusteellisesti, tappaen 4000 heidän sotureistaan. Loput 53 000 heimon jäsentä myytiin orjiksi.
Adsorboida

| --- | --- |
:  Määritelmä: sitoa toista ainetta pinnalleen ohueksi kerrokseksi, ei itseensä 
: Wikipediassa ei tällä hetkellä ole varsinaista artikkelia aiheesta Adsorboida. Katso adsorboida Wikisanakirjasta, vapaasta sanakirjasta.  Voit aloittaa aihetta käsittelevän artikkelin Wikipediaan , mutta kirjoita enemmän kuin vain sanakirjamääritelmä.
Juha Järvenpää (lentopalloilija)

Juha Järvenpää (2008)
Juha Järvenpää (s. 16. lokakuuta 1986) on suomalainen lentopalloilija. Hän on 208cm pitkä. Tällä hetkellä hän pelaa Nurmon Jymyssä, 1-sarjassa.
Nuoruusvuodet

Järvenpää aloitti lentopallouransa perinteisessä Seinäjoen Maila-Jussien riveissä juniorina yhdessä sisarustensa kanssa. Hän pelasi Maila-Jusseissa aina kuusitoistavuotiaaksi asti kunnes hän esiintyi lentopallon kakkossarjassa naapuriseura Nurmon Jymyn riveissä. Samalla kaudella Jymy nousi 1-sarjaan. Hän opiskeli myös puolivuotta Kuortaneella yhdessä nuorten maajoukkueen kanssa 17-vuotiaana.
1-sarja

Järvenpää jatkoi kauden jälkeen ykköseen nousseessa Nurmon Jymyn riveissä 1-sarjassa, ja joukkue sijoittui 7-sijalle. Hän nousi kauden aikana joukkueen pääkeskitorjujaksi. Seuraavalla kaudellaan 1-sarjassa Jymy eteni aina viiden parhaan joukkoon, ja Järvenpää oli suuressa roolissa. Kauden jälkeen hän sai yhteydenottoja muun muassa Salon Piivolleysta, ja meni myös Saloon pelaamaan tunnettua Salo-Volley turnausta. Hänen polvensa kuitenkin vääntyi heti ensimmäisissä harjoituksissa, mutta hän säästyi kuitenkin leikkaukselta. Polven vääntymisestä huolimatta Järvenpää pelasi uransa parhaimman kauden 1-sarjassa. Loppukaudesta hän joutui jättämään väliin muutamia pelejä armeijan vuoksi. Hän kävi myös pelaamassa kauden lopuksi Muuramen Lentopallon riveissä, SM-liigassa.
SM-liiga

Vapauduttuaan armeijasta kesällä 2006 Järvenpää teki sopimuksen SM-liigan, Muuramen Lentopallon kanssa. Muuramessa Järvenpää kuitenkin loukkasi jalkansa kahden pelatun kuukauden jälkeen. Polvi vaati välittömästi leikkausta, ja hän oli sivussa loppukauden pudotuspeleihin saakka. Kauden jälkeen hän palasi syntymäkaupunkiinsa Seinäjoelle, ja teki sopimuksen 1-sarjaan Nurmon Jymyn kanssa. Nurmo sai loistavan vahvistuksen, sillä Järvenpäätä oltiin haviteltu moniin SM-liigaseuroihin. Hän oli muun muassa esiintynyt vahvasti SM-liigajoukkue Raision Loimun paidassa harjoitusottelussa Norjan maajoukkuetta vastaan harjoitusottelun ennen kauden alkua.
Loppukaudesta 2008 hän teki myös kehityspelaajasopimuksen SM-liigassa pelaavan Vaasan Kiiston kanssa. Sopimus kattoi runkosarjan viimeiset pelit, sekä runkosarjan jälkeiset jatkopelit.
Kaudella 2008–09 Juha Järvenpää jatkaa uraansa Nurmon Jymyn riveissä yksivuotisella sopimuksella. Hän ei tarttunut lukuisiin SM-liigasta tulleisiin rahakkaisiin sopimuksiin vaan halusi jäädä kotikonnuilleen. Kaudella 2008–09 Järvenpää pelasi hyvän kauden ykkössarjassa Nurmon Jymyn riveissä. Hänet valittiin muun muassa kertaalleen kuukauden tähdistöjoukkueeseen. Nurmolaisseuran kanssa hän eteni aina lohkon neljänneltä sijalta puolivälieriin asti.
Nuorten maajoukkue

Järvenpää on kuulunut nuorten maajoukkueeseen vuosina 2003–2005. Nuorten maaotteluita hänellä on takanaan hieman yli kymmenen. Hänen kanssaan samassa maajoukkueessa pelasi muun muassa Mikko Oivanen, Matti Oivanen, Simo-Pekka Olli sekä Konstantin Shumov.
Muuta

Järvenpää on 208 senttimetriä pitkä. Hänen seitsemän vuotta nuorempi veljensä Antti Järvenpää pelaa myös 1-sarjassa Nurmon Jymyssä.
Joukkueet

2002–2003 Nurmon Jymy (2-sarja)
2003–2004 Nurmon Jymy (1-sarja)
2004–2005 Nurmon Jymy (1-sarja)
2005–2006 Nurmon Jymy (1-sarja) & Muuramen Lentopallo (SM-liiga)
2006–2007 Muuramen Lentopallo (SM-liiga)
2007–2008 Vaasan Kiisto (SM-liiga) & Nurmon Jymy (1-sarja)
2007–2008 Nurmon Jymy (1-sarja)
Juha Järvenpää (2008)
70 eaa.

| --- | --- |
Vuosisadat: 100-luku eaa. · Ensimmäinen vuosisata eaa. · Ensimmäinen vuosisata
Vuosikymmenet: 100-luku eaa. · 90-luku eaa. · 80-luku eaa. · 70-luku eaa. · 60-luku eaa. · 50-luku eaa. · 40-luku eaa. · 30-luku eaa. · 20-luku eaa. · 10-luku eaa. · Ensimmäinen vuosikymmen eaa. · Ensimmäinen vuosikymmen
Vuodet: 100 eaa. · 99 eaa. · 98 eaa. · 97 eaa. · 96 eaa. · 95 eaa. · 94 eaa. · 93 eaa. · 92 eaa. · 91 eaa. · 90 eaa. · 89 eaa. · 88 eaa. · 87 eaa. · 86 eaa. · 85 eaa. · 84 eaa. · 83 eaa. · 82 eaa. · 81 eaa. · 80 eaa. · 79 eaa. · 78 eaa. · 77 eaa. · 76 eaa. · 75 eaa. · 74 eaa. · 73 eaa. · 72 eaa. · 71 eaa. · 70 eaa. · 69 eaa. · 68 eaa. · 67 eaa. · 66 eaa. · 65 eaa. · 64 eaa. · 63 eaa. · 62 eaa. · 61 eaa. · 60 eaa. · 59 eaa. · 58 eaa. · 57 eaa. · 56 eaa. · 55 eaa. · 54 eaa. · 53 eaa. · 52 eaa. · 51 eaa. · 50 eaa. · 49 eaa. · 48 eaa. · 47 eaa. · 46 eaa. · 45 eaa. · 44 eaa. · 43 eaa. · 42 eaa. · 41 eaa. · 40 eaa. · 39 eaa. · 38 eaa. · 37 eaa. · 36 eaa. · 35 eaa. · 34 eaa. · 33 eaa. · 32 eaa. · 31 eaa. · 30 eaa. · 29 eaa. · 28 eaa. · 27 eaa. · 26 eaa. · 25 eaa. · 24 eaa. · 23 eaa. · 22 eaa. · 21 eaa. · 20 eaa. · 19 eaa. · 18 eaa. · 17 eaa. · 16 eaa. · 15 eaa. · 14 eaa. · 13 eaa. · 12 eaa. · 11 eaa. ·  10 eaa. · 9 eaa. · 8 eaa. · 7 eaa. · 6 eaa. · 5 eaa. · 4 eaa. · 3 eaa. · 2 eaa. · 1 eaa. · 1 jaa.
Jalkapallon maailmanmestaruuskilpailut 2002

Vuoden 2002 jalka­pallon maailman­mestaruus­kilpailut järjestettiin Etelä-Koreassa ja Japanissa 31. toukokuuta – 30. kesäkuuta. Ne olivat samalla sekä ensimmäiset Aasian mantereella järjestetyt että ensimmäiset kahden maan kesken jaetut jalka­pallon MM-kisat.
Kisoihin osallistui 32 maata, kuten myös edellisiin, vuoden 1998 MM-kisoihin. Joukkueet jaettiin kahdeksaan neljän joukkueen lohkoon. Lohko­vaiheesta pääsi jatkoon kunkin lohkon kaksi parasta joukkuetta.
Näiden kisojen loppu­turnaukseen selvitti tiensä neljä ensi­kertalaista, Ecuador, Kiina, Senegal ja Slovenia. Senegal onnistui kisoissa näistä joukkueista parhaiten: se pääsi alku­lohkostaan jatkoon muun muassa voitettuaan ensimmäisessä ottelussaan Ranskan, edellisten MM-kisojen mestarin, ja eteni neljännes­väli­erä­voiton tuloksena puoli­välieriin, joissa se hävisi Turkille.
Turnauksessa tapahtui useita yllätyksiä jo lohko­vaiheessa: ennakko­suosikkeihin lukeutuneet Argentiina, Portugali ja hallitseva mestari Ranska putosivat. Myös kisojen isäntä­maiden menestys yllätti, molemmat voittivat alku­lohkonsa ja Etelä-Korea ylsi lopulta peräti pronssi­otteluun saakka voitettuaan neljännes­väli­erissä Italian ja puoli­väli­erissä Espanjan.
Loppu­ottelussa kohtasivat lopulta kaksi historian menestyksekkäintä jalka­pallo­maata, Brasilia ja Saksa. Voittajaksi selvisi Brasilia, joka saavutti jo viidennen maailmanmestaruutensa. Voittaja­joukkueen hyökkääjä Ronaldo oli kisojen paras maalin­tekijä kahdeksalla osumallaan, mutta turnauksen parhaana pelaajana palkittiin kuitenkin Saksan maali­vahti Oliver Kahn, joka pelasi kisoissa viisi nolla­peliä. Virallisena kisa­pallona toimi Adidas Fevernova.
Stadionit

Kisat pelattiin yhteensä kahdellakymmenellä eri stadionilla, joista kymmenen Japanissa ja kymmenen Etelä-Koreassa. Lähes kaikki stadionit rakennettiin varta vasten maailmanmestaruuskisoja varten.
Seuraavassa listassa tiedot mainitaan seuraavassa järjestyksessä: stadionin englanninkielinen nimi, kaupunki, yleisökapasiteetti ja valmistumiskuukausi.
Japani
International Stadium, Jokohama, 70 000, lokakuu 1997
Saitama Stadium, Saitama, 63 000, heinäkuu 2001
Ecopa Stadium, Shizuoka, 50 600, maaliskuu 2001
Nagai Stadium, Osaka, 50 000, toukokuu 1996
Miyagi Stadium, Miyagi, 49 000, maaliskuu 2000
Stadium Big Eye, Ōita, 43 000, maaliskuu 2001
Stadium Big Swan, Niigata, 42 300, maaliskuu 2001
Sapporo Dome, Sapporo, 42 000, toukokuu 2001
Kashima Soccer Stadium, Ibaraki, 42 000, toukokuu 2001
Wing Stadium, Kobe, 42 000, lokakuu 2001
Etelä-Korea
World Cup Stadium, Daegu, 68 014, toukokuu 2001
World Cup Stadium, Soul, 63 961, joulukuu 2001
Asiad Main Stadium, Busan, 55 982, heinäkuu 2001
Munhak Stadium, Incheon, 52 179, joulukuu 2001
Munsu Stadium, Ulsan, 43 550, toukokuu 2001
World Cup Stadium, Suwon, 43 188, toukokuu 2001
World Cup Stadium, Gwangju, 42 880, syyskuu 2001 (nykyään Guus Hiddink Stadium)
World Cup Stadium, Jeonju, 42 391, syyskuu 2001
Jeju World Cup Stadium, Seogwipo, 42 256, joulukuu 2001
World Cup Stadium, Daejeon, 40 407, syyskuu 2001